# Bruno Thiry

### De Viquipèdia

Bruno Thiry (nascut el 8 d'octubre de 1962) és un coredor de ral·lis belga que participava al Campionat Mundial de Ral·lis.

Va començar la seva carrera al Mundial de Ral·lis amb la marca Ford, conduint un Ford Escort Cosworth, al 1994. En aquests anys que va estar a la marca nord-americana, va aconseguir uns quants tercers llocs: al ral·li de Gal·les (1994), i al ral·li de San Remo i de Catalunya al 1996. Va finalitzar cinquè al Campionat Mundial de Ral·lis de 1994.

Al 1997 va guanyar el Ral·li de les Açores amb un Ford Escort privat. L'any següent Thiry va continuar amb Ford, i al 1999 es va canviar a Subaru, passant a conduir un Subaru Impreza. Al 2001 Thiry va passar a Skoda, en una etapa molt discreta del pilot belga amb l'Octavia: només va aconseguir vuitens llocs als ral·lis de Monte-Carlo, Txipre i Gal·les.

Al 2002 i 2003 va conduir un Peugeot 206, aconseguint el campionat europeu de ral·lis l'any 2003. Al 2004 va participar amb un Citroën C2 S1600.

Des del 2005 Thiry està més o menys retirat, ja que encara fa alguna participació en algun ral·li. El resultat actual més important és un segon lloc al Ral·li de Condroz de 2006, conduint un Peugeot 307 WRC. El seu co-pilot és Stephane Prévot.

Obtingut de "http://ca.wikipedia.org../../../b/r/u/Bruno_Thiry_8a5d.html"

Categories: Pilots del Campionat Mundial de Ral·lis | Esportistes belgues

##### Views

- Article
- Discussió
- Revisió actual

##### Cerca

##### En altres llengües

- English
- Suomi
- Français